ai4bharat/Pralekha huggingface dataset:
பிரதமர் அலுவலகம்
போப் ஃபிரான்சிஸ் விரைந்து குணமடைய பிரதமர் வாழ்த்து தெரிவித்துள்ளார்
போப் ஃபிரான்சிஸ் நல்ல ஆரோக்கியம் பெற்று விரைந்து குணமடைய பிரதமர் திரு நரேந்திர மோடி வாழ்த்து தெரிவித்துள்ளார்.
போப் வெளியிட்ட ட்விட்டருக்கு பதிலளித்து பிரதமர் வெளியிட்ட ட்விட்டர் செய்தியில் கூறியிருப்பதாவது:
“போப் ஃபிரான்சிஸின் நல்ல ஆரோக்கியத்திற்கும், விரைந்து குணமடையவும் பிரார்த்திக்கிறேன்.”
ரெயில்வே அமைச்சகம்
யுஐசி-ன் துணைத் தலைவராக ரயில்வே பாதுகாப்புப் படை தலைமை இயக்குனர் திரு.அருண் குமார் நியமனம்
யுஐசி பாதுகாப்புத் தளத்தின் துணைத் தலைவராக, ரயில்வே பாதுகாப்புப் படையின் தலைமை இயக்குனர் திரு.அருண் குமார் நியமிக்கப்பட்டுள்ளார். இவர் 2020 ஜூலை முதல் 2022 ஜூலை வரை இந்தப் பொறுப்பை ஏற்பார். அதற்கு பிறகு 2022 ஜூலை முதல் 2024 ஜூலை வரை இந்த அமைப்பின் தலைவராக இவர் இருப்பார். இந்தத் தகவலை யுஐசி-ன் தலைமை இயக்குனர் திரு.பிரான்கோயிஸ் தவனே, ரயில்வே வாரியத்தின் தலைவர் திரு.வினோத் குமார் யாதவிடம் தெரிவித்துள்ளார்.
குடியரசுத் தலைவர் செயலகம்
போஸ் நிறுவனத்தின் நூற்றாண்டு கொண்டாட்டத்தின் நிறைவு நிகழ்ச்சியில் குடியரசுத் தலைவர் உரை
இந்திய அறிவியல் துறையில் தனிப்பட்ட மற்றும் மேன்மைமிகு இடத்தை உடையது போஸ் நிறுவனம் – குடியரசுத் தலைவர்
கொல்கத்தாவில் நடைபெற்ற போஸ் நிறுவனத்தின் நூற்றாண்டு கொண்டாட்டத்தின் நிறைவு நிகழ்ச்சியில் குடியரசுத் தலைவர் திரு. ராம் நாத் சிங் இன்று பங்கேற்று உரையாற்றினார்.
இந்த நிகழ்ச்சியில் பேசிய குடியரசுத் தலைவர் இந்திய அறிவியல் துறையில் தனிப்பட்ட மற்றும் மேன்மைமிகு இடத்தை உடையது போஸ் நிறுவனம் என்று கூறினார். நாட்டில் ஆரம்ப கட்டத்தில் உருவாக்கப்பட்ட அறிவியல் நிறுவனங்களில் ஒன்று போஸ் நிறுவனம். உயிரியல் மற்றும் இயற்பியல் ஆராய்ச்சிகளில் இந்த நிறுவனம் பெரும் பங்கு வகித்துள்ளது. அதேசமயம், இந்த நிறுவனம் தனது கிராமப்புற உயிரித் தொழில்நுட்பத் திட்டம் மூலம் வங்காளத்தின் ஊரக பகுதிகளில் சமூக நலனுக்காக திட்டங்களையும் சிறப்பாக செயல் படுத்தி வருகிறது.
மேலும், பல்வேறு வடகிழக்கு மாநிலங்களில் பள்ளி குழந்தைகளுக்காக கல்வி மேம்பாட்டு திட்டங்களை இந்த நிறுவனம் மேற்கொண்டு வருகிறது. இந்த நிறுவனம் நமது சமூகத்தின் அதிமட்டத்திற்கு அறிவியல் மற்றும் புதிய கண்டுபிடிப்பு கலாச்சாரத்தை பரவ செய்ய உண்மையான பல நடவடிக்கைகளை இந்த அமைப்பு மேற்கொண்டு வருகிறது என்று குடியரசுத் தலைவர் கூறினார்.
மனித வள மேம்பாட்டு அமைச்சகம்
மாணவர்களின் மன நலம் மற்றும் உடல் நலனுக்கான உளவியல் சமூகவியல் சார்ந்த ஆதரவு அளிக்க, தற்சார்பு இந்தியா திட்டத்தின் கீழ் மனோதர்பன் முன்முயற்சியை மத்திய மனிதவள மேம்பாட்டுத் துறை அமைச்சர் தொடங்கி வைக்கிறார்.
மனோதர்பன் முன்முயற்சித் திட்டத்தை மத்திய மனிதவள மேம்பாட்டுத் துறை அமைச்சர் திரு. ரமேஷ் பொக்ரியால் `நிஷாங்க்' நாளை, ஜூலை 21ஆம் தேதி காலை 11 மணிக்கு மெய்நிகர் நிகழ்ச்சி மூலம் தொடங்கி வைக்கிறார். மனிதவள மேம்பாட்டுத் துறை இணை அமைச்சர் திரு. சஞ்சய் தோட்ரேவும் நிகழ்ச்சியில் கலந்து கொள்கிறார். உயர் கல்வித் துறையின் செயலாளர் அமித் காரே, பள்ளிக் கல்வி மற்றும் எழுத்தறிவுத் துறை அமைச்சர் திருமதி அனிதா கர்வால், அமைச்சகத்தின் மூத்த அதிகாரிகள் ஆகியோரும் நிகழ்ச்சியில் பங்கேற்கின்றனர்.
கோவிட் நோய்த் தொற்று சூழ்நிலையில் மாணவர்களின் கல்வி கற்றல் முறையை தொடரச் செய்வது மற்றும் அவர்களின் ஆரோக்கியத்தில் அக்கறை காட்டும் விஷயங்களில் கவனம் செலுத்த வேண்டிய அவசியம் உள்ளதை மனிதவள மேம்பாட்டு அமைச்சகம் உணர்ந்தது என்று, தன்னுடைய வீடியோ ட்விட்டர் பதிவில் அமைச்சர் கூறியுள்ளார். எனவே, `மனோதர்பன்' என்ற பெயரிலான முன்முயற்சித் திட்டம் ஒன்றை அமைச்சகம் மேற்கொண்டது. கோவிட் நோய்ப் பரவல் காலத்திலும், அதற்குப் பிந்தைய காலத்திலும் மாணவர்களின் மன நலம் மற்றும் ஆரோக்கியத்துக்கு உதவும் வகையில் உளவியல் மற்றும் சமூகவியல் சார்ந்த அணுகுமுறைகளைக் கொண்டதாக இது இருக்கும்.
கோவிட் 19 நோய்ப் பரவலுக்குப் பிந்தைய காலக்கட்டத்தில் இந்தியப் பொருளாதாரத்திற்குப் புத்துயிரூட்டுவதற்கான தற்சார்பு இந்தியா என்ற உத்வேகம் ஏற்படுத்தும் தொகுப்புத் திட்டத்தை 12.05.2020இல் பிரதமர் திரு. நரேந்திர மோடி தொடங்கி வைத்ததை அமைச்சர் குறிப்பிட்டார். மனித ஆற்றலைப் பலப்படுத்துதல், உற்பத்தித் திறனை அதிகரிக்கச் செய்தல், கல்வித் துறையில் செம்மையான சீர்திருத்தம் மற்றும் சிறந்த முன்முயற்சிகள் போன்ற அம்சங்களை உள்ளடக்கியதாக தற்சார்பு இந்தியா திட்டத்தின் கீழ் `மனோதர்பன்' முன்முயற்சித் திட்டம் தொடங்கப்படுவதாக அமைச்சர் தெரிவித்தார்.
ஆரோக்கியமான வாழ்க்கை முறையை உருவாக்கிக் கொள்ளவும், அழுத்தம் இல்லாத வாழ்வை உருவாக்கிக் கொள்ளவும் இந்த முன்முயற்சித் திட்டத்தில் சேர வேண்டும் என மாணவர்கள், ஆசிரியர்கள் மற்றும் பெற்றோர்களுக்கு திரு. பொக்ரியால் அழைப்பு விடுத்துள்ளார்.
நிகழ்ச்சியை நேரலையில் காண பின்வரும் இணையதள சுட்டியை கிளிக் செய்யுங்கள் : http://webcast.gov.in/mhrd
(Visitor Counter : 548
பிரதமர் அலுவலகம்
உலக சமஸ்கிருத தினத்தன்று பிரதமர் வாழ்த்து
உலக சமஸ்கிருத தினத்தை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். சமஸ்கிருத மொழியை பரவலாக்குவதற்காக முயற்சி மேற்கொண்டவர்களுக்கு அவர் பாராட்டு தெரிவித்தார். சமஸ்கிருத மொழியின் முக்கியத்துவம் மற்றும் அழகு பற்றி மனதின் குரல் நிகழ்ச்சியில் அவர் விரிவாக உரையாற்றியிருந்த இரண்டு தருணங்களை பிரதமர் பகிர்ந்தார். இளைஞர்களிடையே இந்த மொழி புகழ்பெற்று வருவதையும் அவர் குறிப்பிட்டார்.
ட்விட்டர் பதிவில் சமஸ்கிருத மொழியில் இதனை பிரதமர் குறிப்பிட்டிருந்தார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அமைச்சர் டாக்டர் ஜிதேந்திர சிங்கை சந்தித்து, யூனியன் பிரதேசத்தில் கொவிட் நிலைமை மற்றும் மேம்பாட்டு நடவடிக்கைகள் குறித்து லடாக் லெப்டினன்ட் கவர்னர் திரு ஆர் கே மாத்தூர் விவாதித்தார்.
லடாக் லெப்டினன்ட் கவர்னர் திரு ஆர் கே மாத்தூர் இன்று மத்திய அமைச்சர் டாக்டர் ஜிதேந்திர சிங்கை சந்தித்து கோவிட் நிலைமை மற்றும் புதிதாக உருவாக்கப்பட்ட யூனியன் பிரதேசத்தில் வளர்ச்சி நடவடிக்கைகளை புதுப்பிப்பது உள்ளிட்ட பிற பிரச்சினைகள் குறித்து விவாதித்தார். இந்தத் தொற்றுநோய் காலம் முழுதிலும் மத்திய அரசு நாள்தோறும் உதவி வழங்கியமைக்கும் அவர் நன்றி தெரிவித்தார்.
கொவிட் தொற்றுநோய்ப் பரவலைக் கட்டுப்படுத்துவதில் வெற்றி பெற்றதற்கு மத்திய பிராந்திய நிர்வாகம் விடாமுயற்சியுடன் கையாண்ட தொடர்ச்சியான முயற்சிக்கு அரசாங்கத்தின் பாராட்டு என்று டாக்டர் ஜிதேந்திர சிங், லெப்டினன்ட் கவர்னருக்கு முறையாகத் தெரிவித்தார். ஈரான் புனித யாத்திரையிலிருந்து திரும்பி வந்தவர்களிடமிருந்து கொரோனா உறுதியானதைத் தொடர்ந்து திடீரென பலர் தொற்றால் பாதிக்கப்பட்டதாகத் தெரிவிக்கப்பட்ட போது, முழு நாட்டிற்கும் ஆரம்ப எச்சரிக்கையை ஏற்படுத்தியது லடாக் தான் என்று அவர் குறிப்பிட்டார், ஆனால் கொரோனா தாக்குதலில் இருந்து படிப்படியாக வெளிவந்ததில் லடாக் முதன்மையானது என்பதற்குரிய பாராட்டு லடாக் நிர்வாகத்திற்கும், லடாக் சமூகத்திற்கும் செல்கிறது.
பல்வேறு திட்டங்களை செயல்படுத்தவிருக்கும் நிலையில், டாக்டர் ஜிதேந்திர சிங் “லே பெர்ரி” ஐ செயலாக்குவதற்கான திட்டத்தையும் குறிப்பிட்டார், இதற்காக அறிவியல் மற்றும் தொழில்துறை ஆராய்ச்சி கவுன்சில்  ஒரு திட்டத்தைத் தயாரித்துள்ளது.
பிரதமர் அலுவலகம்
உற்பத்தியுடன் கூடிய ஊக்குவிப்புத் திட்டம், எஃகு துறைக்கு வலு சேர்த்துள்ளதோடு, நம் இளைஞர்களுக்கும், தொழில்முனைவோருக்கும் வாய்ப்புகளையும் உருவாக்கும்: பிரதமர்
தற்சார்பு நிலையை அடைவதற்கு எஃகு மிக முக்கியம் என்று பிரதமர் திரு நரேந்திர மோடி குறிப்பிட்டுள்ளார். உற்பத்தியுடன் கூடிய ஊக்குவிப்புத் திட்டம், இத்துறைக்கு வலு சேர்த்துள்ளதோடு, நம் இளைஞர்களுக்கும், தொழில்முனைவோருக்கும் வாய்ப்புகளையும் உருவாக்கும் என்று அவர் மேலும் கூறினார்.
சிறப்பு எஃகுக்கான உற்பத்தியுடன் கூடிய ஊக்குவிப்புத் திட்டத்தின் கீழ் 27 நிறுவனங்களுடன் 57 புரிந்துணர்வு ஒப்பந்தங்களில் மத்திய எஃகு துறை அமைச்சகம் கையெழுத்திட்ட நிகழ்வு குறித்து மத்திய எஃகு துறை அமைச்சர் திரு ஜோதிராதித்ய சிந்தியா வெளியிட்டிருந்த ட்விட்டர் பதிவைப் பகிர்ந்து பிரதமர் தெரிவித்ததாவது:
“தற்சார்பு நிலையை அடைவதற்கு எஃகு மிகவும் அவசியம். உற்பத்தியுடன் கூடிய ஊக்குவிப்புத் திட்டம், இத்துறைக்கு வலு சேர்த்துள்ளதோடு, நம் இளைஞர்களுக்கும், தொழில்முனைவோருக்கும் வாய்ப்புகளையும் உருவாக்கும்.”
----
AD/RB/KPG
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 177.79 கோடியைக் கடந்தது
நாட்டில் கடந்த 24 மணி நேரத்தில் 8 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 177.79 கோடியைக்  கடந்தது. 2,05,01,806 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 14,123 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,23,38,673 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.60 சதவீதமாக உள்ளது. கடந்த 24 மணி நேரத்தில் 7,554 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 85,680 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.20 சதவீதமாக உள்ளது.
கடந்த 24 மணி நேரத்தில் 7,84,059 கொவிட் பரிசோதனைகள் செய்யப்பட்டன. இதுவரை சுமார் 76.91 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 1.06 சதவீதமாக உள்ளது. தினசரித் தொற்று விகிதம் 0.96 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802214
அறிவியல் மற்றும் தொழில்நுட்பத்துறை
மத்திய அமைச்சர் டாக்டர் ஜிதேந்திர சிங்கை, புதிதாக நியமிக்கப்பட்டுள்ள மத்திய அரசின் முதன்மை அறிவியல் ஆலோசகர் திரு அஜய் குமார் சூத் சந்தித்தார்
மத்திய அறிவியல் மற்றும் தொழில்நுட்பத்துறை இணை அமைச்சர்  டாக்டர் ஜிதேந்திர சிங்கை, புதிதாக நியமிக்கப்பட்டுள்ள நாட்டின் முன்னணி விஞ்ஞானியும், கல்வியாளருமான மத்திய அரசின் முதன்மை அறிவியல் ஆலோசகர் திரு அஜய் குமார் சூத் இன்று சந்தித்தார்.
போதிய அளவு நிதி வழங்குதல் மற்றும் தொழில்நுட்ப தலையீடுகள் மூலம் புதிய தொழில்களை நீடிக்க செய்வதற்கான திறனை கண்டறியும் நகல் கொள்கையை உருவாக்குமாறு இந்த சந்திப்பின் போது அறிவியல் ஆலோசகரை டாக்டர் ஜிதேந்திர சிங் கேட்டுக்கொண்டார்.
2030-க்குள் தரமான ஆராய்ச்சி விளைவுகள், அறிவியலின் பெண்களின் 30 சதவீத பங்கேற்பு இலக்கு, அறிவியல், தொழில்நுட்பம், புதிய கண்டுபிடிப்பில் உலகளாவிய தலைவர்களில் முதல் மூன்று இடத்தில் இந்தியாவை கொண்டு செல்வது தொழில்நுட்பத்தில் தற்சார்பு இந்தியாவை உருவாக்குவது ஆகியவற்றில் நிலையான சிந்தனையின் அவசியத்தை அமைச்சர் வலியுறுத்தினார்.
38 இணைப்புகள் கொண்ட அமைச்சகங்களிடமிருந்து பெறப்பட்ட 200க்கும் அதிகமான பிரச்சனைகளுக்கு அறிவியல் மற்றும் தொழில்நுட்ப தீர்வுகள் அமலாக்கத்திற்கு முன்னுரிமை அளிப்பதை கண்காணிக்குமாறும் முதன்மை அறிவியல் ஆலோசகரை டாக்டர் ஜிதேந்திர சிங் கேட்டுக்கொண்டார்.
மேலும் விவரங்களுக்கு இதன் ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1820496
உள்நாட்டு விமானப் போக்குவரத்து அமைச்சகம்
இந்திய விமான நிலைய ஆணையத்தின் ஜெய்ப்பூர், குவகாத்தி, திருவனந்தபுரம் ஆகிய மூன்று விமான நிலையங்களை பொதுத்துறை தனியார் கூட்டுமுயற்சியில் குத்தகைக்கு விடுவதற்கான கருத்துருவுக்கு மத்திய அமைச்சரவை ஒப்புதல்.
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய விமான நிலைய ஆணையத்தின் ஜெய்ப்பூர், குவகாத்தி, திருவனந்தபுரம் ஆகிய மூன்று விமான நிலையங்களை பொதுத்துறை, தனியார் கூட்டு முயற்சியில் குத்தகைக்கு விடுவதற்கான கருத்துருவுக்கு ஒப்புதல் வழங்கப்பட்டுள்ளது.
இந்திய விமானநிலைய ஆணையம் நடத்திய ஏலப்போட்டியில் வெற்றி பெற்றதாக அறிவிக்கப்பட்ட அதானி எண்டர்பிரைசஸ் நிறுவனத்துக்கு இயக்கி, பராமரித்து, மேம்படுத்துவதற்காக 50 ஆண்டுகளுக்கு இந்த விமான நிலையங்களை குத்தகைக்கு விடுவதற்கு மத்திய அமைச்சரவை ஒப்புதல் வழங்கியுள்ளது.
பொதுத்துறையில் தேவைப்படும் முதலீட்டைத் திரட்டுவதுடன், சேவை வழங்குவதில் உயர்திறன், நிபுணத்துவம், தொழில் வல்லமையை இத்திட்டம் கொண்டு வரும்.
பின்புலம்
இந்திய விமானநிலைய ஆணையத்தின் தில்லி, மும்பை விமான நிலையங்களை பொதுத்துறை தனியார் கூட்டு முயற்சியில் இயக்கி, பராமரித்து, மேம்படுத்துவதற்காக பத்தாண்டுகளுக்கு முன்பு அரசு குத்தகைக்கு விட்டுள்ளது.
இந்தக் கூட்டு முயற்சி அனுபவமும், உலகத்தரமும் வாய்ந்த விமான நிலையங்களை உருவாக்கி, விமானப் பயணிகளுக்கு தரமான திறன்மிக்க சேவைகளை வழங்க உதவியுள்ளது. மேலும் இந்தத் திட்டம், இந்திய விமான நிலைய ஆணையத்துக்கு வருவாயை அதிகரித்து, நாட்டின் இதர பகுதிகளில் விமான நிலையங்களையும், விமான வழிகாட்டுக் கட்டமைப்பையும் மேம்படுத்துவதில் கவனம் செலுத்த உதவியுள்ளது. பொதுத்துறை தனியார் கூட்டுமுயற்சிகள்  மூலம் பெறும் வருவாயைக் கொண்டு இந்திய விமானநிலைய ஆணையம் இரண்டாம் நிலை, மூன்றாம் நிலை நகரங்களில் கட்டமைப்பு வசதிகளை உருவாக்கவும், தனது விமான நிலையங்களை சர்வதேசத் தரத்திற்கு மேம்படுத்தவும் முடிந்துள்ளது. இந்தியாவில் உள்ள இந்தக் கூட்டுமுயற்சி விமான நிலையங்கள், விமானநிலைய சேவை தரத்திற்கான, சர்வதேச விமான நிலையங்கள் கவுன்சில் பட்டியலில் முதல் 5 இடங்களை தொடர்ந்து பிடித்து வந்துள்ளன.
எனவே, இந்திய விமானநிலைய ஆணையத்தின் மேலும் பல விமான நிலையங்களை இதே பிபிபி முறையில் பொதுத்துறை தனியார் கூட்டுமுயற்சி மதிப்பீட்டுக் குழுவின் மூலம் குத்தகைக்கு விட அரசு தீர்மானித்தது. இந்த மதிப்பீட்டுக் குழுவின் வரம்புக்கு அப்பாற்பட்ட விஷயங்கள் பற்றி முடிவெடுக்க அதிகாரமளிக்கப்பட்ட செயலர்கள் குழுவையும் அரசு அமைத்துள்ளது.
பொதுத்துறை - தனியார் கூட்டு முயற்சி மதிப்பீட்டுக்குழு பரிவர்த்தனை ஆவணங்களுக்கு ஒப்புதல் வழங்கியுள்ளது. நிதி ஆயோக், மத்திய நிதி அமைச்சகத்தின் செலவினத்துறை, பொருளாதார விவகாரத்துறை ஆகியவற்றின் பிரதிநிதிகள் அடங்கிய அதிகாரமளிக்கப்பட்ட செயலர்கள் குழுவின் வழிகாட்டுதல்கள் மற்றும் கண்காணிப்பின் கீழ், முழுமையான ஏல நடைமுறைகள் மேற்கொள்ளப்பட்டுள்ளன.
இந்திய விமான நிலைய ஆணையம், 14.12.2018 அன்று கருத்துரு வேண்டுகோளை வெளியிட்டது. பயணிகள் கட்டண அடிப்படையில் சர்வதேச ஏலப்போட்டி மூலம் விண்ணப்பங்கள் வரவேற்கப்பட்டன. தொழில்நுட்ப ஏல விண்ணப்பங்கள் 16.02.2019 –இல் திறக்கப்பட்டன. தகுதிபெற்ற போட்டியாளர்களின் நிதி விண்ணப்பங்கள் 25.02.2019/26.02.2019 தேதிகளில் திறக்கப்பட்டன. அதானி எண்டர்பிரைசஸ் நிறுவனம், ஜெய்ப்பூர், குவகாத்தி, திருவனந்தபுரம் ஆகிய மூன்று விமானநிலையங்களுக்குமான அனைத்து ஏலப்போட்டிகளிலும் பயணிகள் கட்டண விகிதத்தின் அடிப்படையில் அதிக தொகை குறிப்பிட்டு வெற்றி பெற்றது.
---------------------------------------------------------------
(Visitor Counter : 161
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 54.58 கோடி
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 54.58 கோடியைக் கடந்து குறிப்பிடத்தக்க சாதனையைப் படைத்துள்ளது. இன்று காலை 7 மணிக்கு கிடைத்த முதற்கட்ட தகவலின்படி, மொத்தம் 61,54,235 முகாம்களில் 54,58,57,108 தடுப்பூசிகள் போடப்பட்டுள்ளன. கடந்த 24 மணி நேரத்தில் 17,43,114 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,14,11,924 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 35,909 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.48 சதவீதமாக உள்ளது.
கடந்த 24 மணி நேரத்தில் 32,937 பேர் புதிதாக தொற்றுக்கு ஆளாகியுள்ளனர்.
தொடர்ந்து 50 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,81,947 ஆக உள்ளது. இது, நாட்டின் மொத்த பாதிப்பில் 1.18 சதவீதம் மட்டுமே ஆகும்.
கடந்த 24 மணி நேரத்தில் 11,81,212 பரிசோதனைகளும், இந்தியாவில் இதுவரை மொத்தம் 49,48,05,652 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.01 சதவீதமாகவும், தினசரி தொற்று உறுதி விகிதம் 2.79 சதவீதமாகவும் இன்று பதிவாகியுள்ளது. தொடர்ந்து 21 நாட்களாக அன்றாட தொற்று உறுதி விழுக்காடு 3 சதவீதத்திற்குக் குறைவாகவும், 70 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746255
நுகர்வோர் நலன், உணவு மற்றும் பொது விநியோகம் அமைச்சகம்
பொது முடக்கக் காலத்திலும் வடகிழக்கு பகுதிகளில் உணவு கிடைக்க இந்திய உணவுக் கழகம் விநியோகப் பணி
நாடு முழுவதும் கடந்த மார்ச் 24ம் தேதி முதல் பொது முடக்கம் அமல்படுத்தப்பட்டுள்ள நிலையிலும் வடகிழக்கு மாநிலங்களில் உணவுப் பொருட்கள் தங்கு தடையின்றி கிடைப்பதற்கு இந்திய உணவுக் கழகம் தேவையான ஏற்பாடுகளைத் தீவிரமாக மேற்கொண்டு வருகிறது. வடகிழக்கு மாநிலங்களின் நில அமைப்பு, போக்குவரத்தில் உள்ள சிரமங்கள் ஆகியவற்றையும் சமாளித்து அந்த மாநிலங்களில் அரிசி, கோதுமை ஆகிய உணவுப் பண்டங்களை இந்திய உணவுக் கழகம் தொடர்ந்து வழங்குகிறது. வடகிழக்கு மாநிலங்கள் உணவுப் பண்டங்களுக்குப் பொது விநியோகத் திட்டத்தையே சார்ந்துள்ளன என்பது குறிப்பிடத் தக்கது.
அதன்படி கடந்த 25 நாட்களில் 158 ரயில்களில் மொத்தம் 4,42,000 டன் உணவு தானியங்கள்  வழங்கப்பட்டுள்ளன. இது மாதந்தோறும் வழங்கப்படும் 80 ரயில் சரக்குகளை விட இரு மடங்கு ஆகும்.
வடகிழக்கு மாநிலங்களில் பொருள் போக்குவரத்து மிகவும் சவாலானதாகும். பல பகுதிகளுக்கு ரயில் போக்குவரத்து வசதி இல்லாததே இதற்குக் காரணமாகும்.
ஏழு வடகிழக்கு மாநிலங்களில் உணவுப் பண்டங்களை விநியோகிக்க இந்திய உணவுக் கழகம் தனது 86 டெப்போக்களில் இருந்து உணவுப் பண்டங்களை வழங்கி வருகிறது. அவற்றில் 38 இடங்களுக்குத்தான் ரயில் மூலம் வழங்க முடியும். மேகாலயாவில் முழுக்க முழுக்க சாலை வழியாகத்தான் உணவுப் பண்டங்களை எடுத்துச் செல்ல முடியும். அருணாசலப் பிரதேசத்தில் உள்ள 13 டெப்போக்களில் இரு டெப்போக்களுக்கு ரயில் மூலமே விநியோகிக்கப்படுகிறது. நாகாலாந்தில் திமாப்பூரிலிருந்து ரயில் மூலமாகவும் மணிப்பூர் மாநிலத்தில் திமாபூரிலிருந்து சாலை மார்க்கமாகவும் விநியோகம் செய்யப்படுகிறது. வடகிழக்கு மாநிலங்களின் அனைத்துப் பகுதிகளுக்கும் ரயில் போக்குவரத்துடன் சாலைப் போக்குவரத்தும் இணைந்துதான் பொருட்களை விநியோகிக்க வேண்டியுள்ளது என்பது குறிப்பிடத் தக்கது.
(Visitor Counter : 213
எரிசக்தி அமைச்சகம்
இது வரை இல்லாத அளவில் அதிக நிகர லாபமாக ரூ 8,444 கோடியை பவர் பைனான்ஸ் நிறுவனம் ஈட்டியுள்ளது
இது வரை இல்லாத அளவில் அதிக நிகர லாபமாக ரூ 8,444 கோடியை 2021 நிதியாண்டில் மின்சார அமைச்சகத்தின் கீழ் இயங்கும் வங்கி சாரா நிதி நிறுவனமான பவர் பைனான்ஸ் கார்ப்பரேஷன் ஈட்டியுள்ளது. கடந்த வருடத்தை ஒப்பிடும் போது இது 49 சதவீதம் அதிகமாகும்.இது வரை இல்லாத அளவில் அதிக வட்டிக்கு பிந்தைய லாபம் ரூ 8,444 கோடி2020 நிதியாண்டுடன் ஒப்பிடும் போது தனிப்பட்ட வட்டிக்கு பிந்தைய லாபத்தில் 49 சதவீதம் உயர்வு. 2020 நிதியாண்டின் வட்டிக்கு பிந்தைய லாபம் ரூ 5,665 கோடி, 2021 நிதியாண்டின் வட்டிக்கு பிந்தைய லாபம் ரூ 8,444 கோடி,2020 நிதியாண்டின் நிகர வட்டி வருவாயுடன் ஒப்பிடும் போது 28 சதவீதம் உயர்வு. 2020 நிதியாண்டின் நிகர வட்டி வருவாய் ரூ 12,951 கோடி, 2021 நிதியாண்டின் நிகர வட்டி வருவாய் ரூ 10,097 கோடி,ஒரு பங்குக்கு ரூ 2 ஈவுத்தொகையாக அறிவிப்பு. நிதியாண்டு 2021-ல் ஒரு பங்குக்கு ரூ 10, அதாவது 100 சதவீதம், மொத்த ஈவுத்தொகையை பவர் பைனான்ஸ் வழங்கியுள்ளது.லாப வளர்ச்சியின் காரணமாக, பிஎஃப்சியின் நிகர மதிப்பு 2021 நிதியாண்டில் 16 சதவீதமாக உயர்ந்து ரூ 52,393 ஆக உள்ளது.25 சதவீத அழுத்த கணக்குகளுக்கு 2021 நிதியாண்டில் தீர்வு காணப்பட்டுள்ளன.மொத்த செயல்படாத சொத்து விகிதம் 2020 நிதியாண்டில் 8.08 சதவீதமாக இருந்த நிலையில், தற்போது இது 238 புள்ளிகள் குறைந்து 5.70 சதவீதமாக இருக்கிறது.கடந்த 4 ஆண்டுகளில் மிகக் குறந்த நிகர செயல்படாத சொத்துகளில்ன் அலவு. நிகர செயல்படாத சொத்து விகிதம் 2020 நிதியாண்டில் 3.80 சதவீதமாக இருந்த நிலையில், தற்போது இது 171 புள்ளிகள் குறைந்து 2.09 சதவீதமாக இருக்கிறது.போதுமான முதலீட்டு விகிதமும் குறிப்பிடத்தகுந்த அளவு முன்னேறி 2021 மார்ச் 30 அன்று 18.83 சதவீதமாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727226
-----
(Visitor Counter : 141
பிரதமர் அலுவலகம்
லால் கிலா மைதானத்தில் நடைபெற்ற தசரா விழாவில் பிரதமர் பங்கேற்பு
புது தில்லியில் உள்ள லால் கிலா மைதானம் 15 ஆகஸ்ட் பூங்காவில் இன்று நடைபெற்ற தசரா விழாவில் பிரதமர் திரு. நரேந்திர மோடி பங்கேற்றார்.
லவ-குசா ராம்லீலா குழு ஏற்பாடு செய்திருந்த ராம் லீலா நாடகத்தை பிரதமர் பார்வையிட்டார். இந்த விழாவின் போது தீயதை நல்லது வெல்லும் என்பதை எடுத்துரைக்கும் வகையில் ராவணன், கும்பகர்ணன் மற்றும் மேக்நாத்தின் பெரிய உருவங்கள் எரிக்கப்பட்டதையும் கண்டுகளித்தார்.
இந்த நிகழ்ச்சியில் குடியரசுத் தலைவர் திரு. ராம் நாத் கோவிந்த் உள்ளிட்ட பிரமுகர்களும் உடன் இருந்தனர்.
ரெயில்வே அமைச்சகம்
கிழக்கு ரயில்வேயின் அசன்சால் டிவிஷனில் விரைவு சக்தியின் முதல் சரக்கு முனையத்தை அமைத்தது இந்திய ரயில்வே
பிரதமரின் விரைவு சக்தி தொலைநோக்குக்கு ஏற்ப, ரயில்வே அமைச்சகம் “விரைவு சக்தி பன்நோக்கு சரக்கு முனைய”த்தை அசன்சால் டிவிஷனில் வெற்றிகரமாக உருவாக்கியுள்ளது. தாபர்நகர் என்னுமிடத்தில் மைதான் பவர் லிமிடெட் என்னும் தனியார் நிறுவனம் இந்த முனையத்தை இயக்கும். விரைவு சக்தியின் சரக்கு முனையமாக இது அமைந்துள்ளது.
மின் திட்டங்களுக்கு தேவைப்படும் நிலக்கரி இதுவரை சாலை வழியாகவே கொண்டு செல்லப்பட்டு வந்தது. இந்த சரக்கு முனையத்தின் மூலம் ரயில்வேயின் வருமானம் மாதத்திற்கு சுமார் ரூ.11 கோடி அதிகரிக்கும் என்று எதிர்பார்க்கப்படுகிறது.
இந்த நிகழ்ச்சியில் பேசிய ரயில்வே வாரியத்தின் தலைவர் மற்றும் தலைமைச் செயல் அதிகாரி திரு வி கே திரிபாதி, ரயில்வே மூலம் சரக்குப் போக்குவரத்து நடைபெறுவது பொருளாதாரத்திற்கு பலனளிக்கும் என்று கூறினார்.
தொழிலாளர் மற்றும் வேலைவாய்ப்பு அமைச்சகம்
ஹைதராபாத் சனத்நகரில் உள்ள இஎஸ்ஐசி மருத்துவக் கல்லூரியின் முதல் குழு மருத்துவ மாணவர்களின் பட்டமளிப்பு விழா நடைபெற்றது
சனத்நகரில் உள்ள தொழிலாளர் காப்பீட்டு நிறுவன மருத்துவக் கல்லூரியின் பட்டமளிப்பு விழா ஹைதராபாத்தில் இன்று நடைபெற்றது. மத்திய தொழிலாளர் மற்றும் வேலைவாய்ப்பு, சுற்றுச்சூழல், வனம் மற்றும் காலநிலை மாற்றத்துறை அமைச்சர் திரு பூபேந்தர் யாதவ், மத்திய கலாச்சாரம், சுற்றுலா மற்றும் வடகிழக்கு பிராந்திய மேம்பாட்டுத்துறை அமைச்சர் திரு ஜி. கிஷன் ரெட்டி மற்றும் மத்திய தொழிலாளர், வேலைவாய்ப்பு,பெட்ரோலியம் மற்றும் இயற்கை எரிவாயு துறை இணையமைச்சர் திரு ராமேஸ்வர் டெலி ஆகியோர் இந்நிகழ்ச்சியில் சிறப்பு விருந்தினர்களாகக் கலந்து கொண்டு, இன்று மருத்துவர்களாக பட்டம் பெற்ற 100 மாணவர்களின் முதல் குழுவிற்கு வாழ்த்து தெரிவித்தனர்.
கல்லூரியின் எம்பிபிஎஸ் பட்டதாரிகளின் முதல் தொகுதி க்கான மெரிட் விருதுகள் அமைச்சர்களால் வழங்கப்பட்டது.
இன்று பட்டம் பெற்ற இளம் மருத்துவர்களை வாழ்த்திப் பேசிய திரு பூபேந்தர் யாதவ், மருத்துவச் சேவைகள் சமுதாயத்திற்குச் சிறந்த வழிகளில் ஒன்றாக இருக்கும் அதே வேளையில், தொழிலாளர்களின் நல்வாழ்வைப் பூர்த்தி செய்யும் ஒரு நிறுவனமாக தனது நிறுவனத்தை நினைவில் கொள்ளுமாறு கேட்டுக் கொண்டார். தொழிலாளர்களின் முன்னேற்றத்திற்காக உழைக்க வேண்டும் என வலியுறுத்திய அவர், அனைத்து இஎஸ்ஐசி மருத்துவமனைகளையும் நவீனமயமாக்க அரசு உறுதிபூண்டுள்ளதாகவும், அதன்படி ஹைதராபாத்தில் உள்ள இஎஸ்ஐசி-க்கு புதிய ஆய்வகம் மற்றும் அணு மருந்து ஆய்வகம் வழங்கப்பட்டுள்ளதாகவும் தெரிவித்தார்.
சனத்நகரில் உள்ள இஎஸ்ஐ மருத்துவமனையின் பணியாளர்களின் அர்ப்பணிப்பு மற்றும் மருத்துவ சேவைகளின் தரம் குறித்து உள்ளூர் எம்.பி.யும், மத்திய அமைச்சருமான திரு கிஷன் ரெட்டி மகிழ்ச்சி தெரிவித்தார். மருத்துவமனைக்கு தனது முந்தைய வருகைகளை நினைவுகூர்ந்த அவர், கோவிட் -19 தொற்றுநோய்களின் போது இஎஸ்ஐ பயனாளிகளுக்கு மட்டுமல்லாமல், பொதுமக்களுக்கும் மருத்துவமனை தன்னலமற்ற சேவையை வழங்கியுள்ளது என்று கூறினார்.
•••••••••••••
(Visitor Counter : 131
குடியரசுத் துணைத் தலைவர் செயலகம்
இந்திய கலாச்சாரம் மற்றும் பாரம்பரியத்திற்கு முக்கியத்துவம் அளிக்கக் கூடிய மதிப்பு சார்ந்த கல்வி முறையை உருவாக்க குடியரசு துணைத்தலைவர் அழைப்பு
இந்திய கலாச்சாரம் மற்றும் பாரம்பரியத்திற்கு முக்கியத்துவம் அளிக்கக் கூடிய மதிப்பு சார்ந்த கல்வியை குழந்தைகளுக்கு கற்பிக்க வேண்டும் என குடியரசு துணைத்தலைவர் திரு எம் வெங்கய்யா நாயுடு வலியுறுத்தியுள்ளார். ‘கல்விமுறை பட்டங்கள் மற்றும் சான்றிதழ்களை பெறுவதற்கானதாக மட்டுமின்றி அதிகாரமளித்தல், அறிவூட்டுதல் மற்றும் வேலைவாய்ப்பு அளிக்கக் கூடியதாக’ இருக்க வேண்டும் என்றும் அவர் வலியுறுத்தியுள்ளார்.
ஆந்திர மாநிலம் குண்டூரில் பள்ளிக்கூட நிகழ்ச்சி ஒன்றில் உரையாற்றிய அவர், பண்டைக்காலத்தில் இருந்ததைப் போல குடிமக்களுக்கு சமூக விழிப்புணர்வு மற்றும் பொறுப்புணர்வை ஏற்படுத்தக் கூடிய ஒரு இயக்கமாக கல்வி மற்றும் மருத்துவ சேவைகளைக் கருத வேண்டும் என்றார்.
மேலும், சமுதாயத்திற்கும் நாட்டிற்கும் பெருமளவு நன்மை பயக்கக் கூடியதாக கல்வி இருக்க வேண்டும் எனவும் அவர் குறிப்பிட்டார். மக்கள் ஒவ்வொருவரும் தங்களை மட்டுமே நேசிப்பவராக இருந்தால் உங்களை யாரும் நினைவுகூர மாட்டார்கள். அதே வேளையில் நீங்கள் மற்றவர்களுக்காக வாழ்பவராக இருந்தால், நீங்கள் என்றும் நினைவுகூரப்படுவீர்கள் எனவும் அவர் குறிப்பிட்டார்.
முழுமையான கல்வியின் முக்கியத்துவத்தை வலியுறுத்திய அவர், உடற்பயிற்சி மற்றும் தோட்டப் பராமரிப்பு போன்றவற்றிலும் கவனம் செலுத்துவது அவசியம் என தெரிவித்தார். குறிப்பாக தாய்மொழியில் கல்வி கற்பிக்க முன்னுரிமை அளிக்கப்பட வேண்டும் என்றும் அவர் கேட்டுக் கொண்டார்.
பிறமொழிகளைக் கற்கும் அதே வேளையில் தாய்மொழியில் புலமைப் பெற்றிருப்பது அவசியம் என்றும் அவர் தெரிவித்தார்.
பின்னர் குண்டூரில் உள்ள அன்னமய்யா நூலகத்தையும் அவர் பார்வையிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1802044
------
(Visitor Counter : 145
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மை நாயகர்களுக்கான திருவிழா
சஃபாய்மித்ரா கிரிக்கெட் லீக்கின் ஒரு பகுதியாக கலகலப்பான கிரிக்கெட் விளையாட்டில் துப்புரவுத் தொழிலாளர்களின் அணிகள் ஈடுபட்ட அரிய காட்சியை போபாலில் வசிப்பவர்கள் இன்று கண்டனர்.
லட்சக்கணக்கான துப்புரவு தொழிலாளர்களைப் பாராட்டும் வகையில் காந்தி ஜெயந்தியை ‘தூய்மை தினமாக’ இந்தியா கொண்டாடிய நிலையில், இது போன்ற புதுமையான முயற்சிகள் நாடு முழுவதும், நாள் முழுவதும் மேற்கொள்ளப்பட்டன.
விடுதலையின் அம்ரித் மகோத்ஸவத்தின்  கீழ் நடைபெறும் ஒரு வார நடவடிக்கைகளின் ஒரு பகுதியாக அக்டோபர் 2 மற்றும் 3 ஆகிய தேதிகளில் துப்புரவு தோழர்களின் திருவிழாவுக்கு ஏற்பாடு செய்யப்பட்டுள்ளது.
மாநிலங்கள்/ யூனியன் பிரதேசங்கள் மற்றும் நகர்ப்புற உள்ளாட்சி அமைப்புகள் முழுவதும் இது நடத்தப்படுகிறது. தூய்மை தோழர்களுக்கான தேசிய அளவிலான பாராட்டு விழாக்கள், நாட்டுக்கு சேவையாற்றும் நாயகர்களுக்கு நன்றி தெரிவிக்கும் ஒரு வாய்ப்பாக அமைந்துள்ளன.
பெருந்தொற்று உள்ளிட்ட அனைத்து காலங்களிலும் நமது நகரங்களை தூய்மையாகவும் சுகாதாரமாகவும் வைத்திருக்க அவர்கள் உதவுகிறார்கள். நேற்று  மாண்புமிகு பிரதமரால் தூய்மை இந்தியா இயக்கம்-நகர்ப்புறம் 2.0 தொடங்கப்பட்ட நிலையில், இன்று முதல் நடைபெறும் தூய்மை பணியாளர்களுக்கான பாராட்டு விழாக்களின் கலந்து கொள்ளுமாறு அனைத்து முதலமைச்சர்களுக்கும் மத்திய வீட்டுவசதி மற்றும் நகர்ப்புற விவகாரங்கள் அமைச்சர் திரு ஹர்தீப் புரி கேட்டுக்கொண்டார்.
இன்று காலை 9 மணிக்கு புதுதில்லி கன்னாட் பிளேசில் உள்ள மத்திய பூங்காவில் நடைபெற்ற நிகழ்ச்சியில் திரு புரி கலந்து கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1760412